A BIZOTTSÁG 210/2007/EK RENDELETE
(2007. február 27.)
a tej- és tejtermékágazatban a visszatérítés mértékét előzetesen rögzítő kiviteli engedélyek érvényességi ideje tekintetében az 1282/2006/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (14) bekezdésére,
mivel:
(1)
A tejre és tejtermékekre vonatkozó kiviteli engedélyek és export-visszatérítések tekintetében az 1255/1999/EK tanácsi rendelet alkalmazására vonatkozó különös részletes szabályok megállapításáról szóló, 2006. augusztus 17-i 1282/2006/EK bizottsági rendelet (2) 8. cikke megállapítja a kiviteli engedélyek érvényességi idejét.
(2)
A vaj intervenciós árának 2007. július 1-től történő csökkentése valószínűleg hatással lesz az intervenciós ár és a világpiaci ár különbségére.
(3)
A közösségi költségvetés szükségtelen kiadásoktól való védelme és a tejágazatban a tejzsírt tartalmazó termékek tekintetében az export-visszatérítési rendszer spekulatív alkalmazásának elkerülése érdekében a visszatérítés mértékét előzetesen rögzítő kiviteli engedélyek érvényességét óvintézkedésként 2007. június 30-ig kell korlátozni.
(4)
Az ebben a rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1282/2006/EK rendelet 8. cikkétől eltérve a cikk b)-d) pontjában említett termékek tekintetében a visszatérítés mértékét előzetesen rögzítő kiviteli engedélyek, amelyekre március 1-jétől nyújtottak be kérelmet, 2007. június 30-ig érvényesek.
2. cikk
E rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. február 27-én.